एक बार फिर से ‘द प्रिंट’ के एडिटर-इन-चीफ तथा चेयरमैन शेखर गुप्ता एक नए विवादित आर्टिकल के साथ सामने आये हैं जिसने भारत में खेल प्रमियों की भावनाओं को आहत किया है। शेखर गुप्ता ने जेवलिन थ्रो (भाला फेंक) के स्टार एथलीट और एशियन गेम्स में भारत के ध्वजवाहक नीरज चोपड़ा का इंटरव्यू लिया था और इससे जुड़ा एक आर्टिकल प्रिंट में प्रकाशित किया था। इस आर्टिकल के शीर्षक के जरिये उन्होंने देश के खेल प्रेमियों की भावनाओं को आहत किया। प्रिंट के आर्टिकल का शीर्षक था, Meet India’s only truly world-class athlete, and it’s not Virat Kohli). इसमें कोई शक नहीं है कि जेवलिन थ्रो (भाला फेंक) के स्टार एथलीट नीरज चोपड़ा ने एशियन गेम्स में गोल्ड मैडल जीतकर दुनिया में भारत का नाम रौशन किया है लेकिन जो शीर्षक प्रिंट ने लिखा उसमें उन्होंने ‘सिर्फ’ (only) का उपयोग किया है जो विवाद को जन्म देने के लिए काफी है।